NEISPRIČANE PRIČE
Operater 112, kako mogu pomoći?
Ovi su ljudi ludi.
Uhode nas. Maltretiraju nas.
Vaše ime?
Michael Barisone.
B-A-R-I-S-O-N-E.
- Pogođena sam u srce! - Dobro...
Westmill Drive 411.
Broj 411...
Bivši američki olimpijac optužen je za dva pokušaja ubojstva.
Teško je ozlijedio jahačicu
koja je živjela na njegovu imanju.
Ovo je rat i odmah ćemo to riješiti.
Pod opsadom smo.
Policija kaže da je našla ženu s prostrijelnim ranama
i bivšeg olimpijca Michaela Barisonea.
Michael Barisone može dobiti 60 godina zatvora.
Njegovi ga odvjetnici planiraju braniti neubrojivošću.
Rijetka strategija.
Lauren se koristila društvenim mrežama da ga dovede do sloma.
Oni su klijenti naše konjušnice.
Stanje je sve gore i gore.
Bojimo se za život.
Lauren Kanarek gurnula je Michaela preko ruba.
Mogu li društvene mreže biti oružje?
To što mu je Lauren Kanarek učinila bilo je užasno!
Nije se sjećao onoga što se dogodilo tom trenutku.
Ne vjerujem da možeš zaboraviti da si pucao u nekoga.
Iznosio je slikovitu priču u sudnici.
To je gluma. Gledate kazalište.
Nema poremećaja pamćenja koji se dogodi samo kad netko počini zločin.
Kad je otvorio sef i uzeo taj pištolj,
točno je znao što će učiniti.
Vraćam svoj život.
Jako krvarim.
- Dobro... - W. Township!
Vi ste na Westmillu 411. Washington Township. Dobro?
- Ja... - Dobro. Gospođo, gdje...
PUCNJAVA U HAWTHORNE HILLU
DANA 7.8.2019. NA FARMI KONJA U N. JERSEYJU RANJENA JE ŽENA.
TO JE NASILJE ŠOKIRALO SVIJET DRESURNOG JAHANJA.
UKLJUČENE STRANE I DALJE OVO RJEŠAVAJU
I RADE NA OKONČANJU.
Većina ljudi zna, već kad navrši četiri ili pet godina,
voli li konje ili ne.
Ja sam to znala baš u tim godinama.
Volim konje.
Simfonijo!
Imam šest konja.
Svaki ima posve drukčiji karakter.
Evie, dođi.
Čim uđeš u staju, uvijek te čekaju.
Tko je moj dobar mali?
Čak i osoba koja nikad nije bila u blizini konja,
dovedite mi je
i pokazat ću joj čudo.
Pokazat ću joj zašto su konji posebni.
Kad je Bog stvorio konja,
veličanstvenom je stvorenju rekao:
„Stvorio sam te kao nikoga.”
Kao iz knjige pripovijedaka.
Poput bajke su.
Konji su divne životinje.
Čovjekovi su suputnici
i ne znamo koliko već tisuća godina.
Ljudi koji vole konje razumiju
da konji nisu samo stvari koje vidite
na nečijem imanju kako jedu travu.
Konjska cura je žena koja voli konje?
-Da, ali to je energija... - Ili voli jahati?
Zdravo.
U Americi ima više od osam milijuna konja
i možda dvostruko više jahača.
Otac bi me uvijek pitao:
„Zar ti ne dojadi pentranje na konja i jahanje?”
A ja sam rekla: „Molim?”
Jahanje je nešto najuzbudljivije na svijetu.
Hajde.
Izgleda kao da hoda.
Ja sam tip osobe koju ljudi odmah zavole
i kažu: „Ti si moja ekipa.”
Ali neki ljudi misle
da možda imam malo prenaglašenu osobnost.
„Zašto zvuči kao da je povlaštena?”
Uvijek koriste tu riječ.
Ni po čemu nisam povlaštena.
Naporno radim na svom poslu.
Ja ću. Hvala.
- Želiš? - Čekaj.
Smotaj ga čvršće nego inače.
Unaprijed smotaj čvršće nego inače.
Moram provjeravati tvoj rad.
Što?
Moram provjeravati tvoj rad.
Uložiš li dovoljno vremena u nešto, postaješ sve bolji.
Ako imaš strpljenja u ovome sportu,
doći će pravi ljudi i pomoći ti.
U ožujku 2018. godine
moj tadašnji trener spomenuo je ime.
„Podučavat ću s Michaelom Barisoneom.”
Za Grand Prix Special, Safir i Michael Barisone.
Guglala sam ga
i vidjela da je bio u olimpijskoj ekipi 2008.
I ne kažem da želim biti olimpijka.
Moj cilj kao jahačice bilo je putovanje.
Svaki sam dan htjela jahati svoje konje
i naučiti koliko god mogu naučiti
od nekoga tko zna više od mene.
Jahanjem sam se počeo baviti kao dijete.
Epski neuspjeh u skokovima.
A dresurno jahanje bilo je ono čemu sam težio
jer sam bio dobar.
Dresura je francuska riječ i znači obuku.
To je ljepota u pokretu.
Dame na konjima, kao i muškarci.
I ima dugu povijest.
Dresurno jahanje temelji se na jahanju na bojnom polju,
kad se konj kretao u stranu, unaprijed i unatrag
te je poslušno slijedio zapovijedi jahača.
To radite određenim položajem glave,
položajem tijela.
Sve mora biti skladno i ritmično.
I najprije tomu moramo podučiti konja.
Dresiranje konja znači podučavanje da konj prihvati tvoju opremu,
tvoje noge i ruke,
kako bi konj naučio reagirati, prihvaćati jahača.
To je jako težak posao.
Od konja tražimo da nastupe
do krajnjih granica gimnastičke sposobnosti.
Ali moraju to raditi kao što plesač skače,
da izgleda lako.
OI vrlo je zanimljivo natjecanje,
osobito kad je riječ o jahanju.
Dvadeset i pet OI-ja u stoljeću.
Četvero je ljudi u dresurnoj ekipi.
To znači da najviše stotina ljudi u jednom stoljeću
predstavlja svoju zemlju na OI-ju.
Dva, jedan, paljenje.
Otprilike je toliko ljudi koji su letjeli u svemir.
Ali smatram se pristojnim natjecateljem.
Mislim da sam izvrstan dreser konja.
Je li to pošteno i razumno prema konju
i može li razumjeti što tražim od njega?
Većina stručnjaka za konje, uključujući i mene,
zarađuje na razne načine.
Primamo jahače i konje na trening u našim stajama.
Netko ti dovede konja.
„Držat ću konja u svojoj staji.”
Za neke klijente ja jašem, oni ne.
Drugi žele da ih podučavam svaki dan, ili moje osoblje.
To je bit kontakta i pritiska.
Ako se loše ponašaju, osjećaš što rade.
Razumiješ?
Držao sam seminar jednoj od najboljih učenica Grand Prixa
početkom 2018. godine.
I ta žena kaže: „Usput, dolazim u ožujku.
Voljela bih sa sobom povesti svoju učenicu na jednomjesečni trening.
Zove se Lauren Kanarek.”
Nazvala me L. Kanarek
i oduševljeno govorila o tome kako zna tko sam,
istraživala je moj uspjeh.
Htjela je doći trenirati te bi joj to bila velika čast.
On će: „Moraš trenirati s najboljima.
Moraš biti na najboljim mjestima s najboljim dostupnim trenerom.
Imaš sve što je potrebno za OI.
Imaš sjajne konje.
Znaš, imaš ambiciju. Imaš želju.”
Tako vas lijepo obrlati.
Na kraju me naveo da mu kažem:
„Gdje da se prijavim?”
Hawthorne Hill bio je moje utočište.
To je bilo moje mirno mjesto.
U prekrasnoj dolini sat vremena od New Yorka.
Pomislio bi da si u Tennesseeju. Bilo je idilično.
I veći sam dio izgradio vlastitim rukama.
Bio je to rezultat mog znoja, krvi i srca.
Osmišljeno je kao kampus.
Nadgledao sam dresuru.
Kada dobijete mene, dobijete moju ekipu. Justina Hardina, moju desnu ruku.
Dobijete Mary Haskins Gray.
Bavila se dresurnim jahanjem i bila je moja tadašnja djevojka.
Živio sam na imanju.
Mary Haskins Gray uglavnom je živjela sa mnom.
A Lauren je bila u apartmanu s dečkom Robom.
I njezin je otac bio uključen.
„Pošalji mi račune. Ja ću platiti.”
Lauren je tada imala dva konja koje je Michael trebao dresirati.
Michael ju je pozvao i rekao: „Imam jedno slobodno mjesto.
Lijepo je namješteno, Lauren može ondje živjeti.”
A ja: „Super. Na imanju je.”
Sedam minuta hoda do staje koja se nalazi na istoj adresi.
I sve je bilo riješeno.
Lauren je imala smještaj i dva konja na dresuri. Svi su sretni.
Dobro, nagni se unatrag.
Ne daj joj da te vuče dolje. Tjeraj je uzbrdo.
Divna izmjena. Još jedanput.
Mora postojati određena razina povjerenja
između tvog dresera i tvog konja.
Michael i ja imali smo to.
Stisni nogu i nasloni se. Njušku prema gore.
Opa! Aleluja!
- Aleluja! - Josie, vidi kako Lauren rastura!
Vidjela sam da brzo rješava probleme.
Dobro. Drži ruke zajedno. Održi kontakt.
Dobro. Nastavi jahati prema naprijed...
Stvarno je radio što je obećao da će učiniti.
Postajala sam bolja jahačica.
Ali ubrzo sam shvatila da su gotovo svi ondje
poput nekakvoga kulta,
opsjednuti time, tipa:
„Ovaj će me tip dovesti na OI.”
Rekao je: „Olimpijske igre nisu cilj. OI je poput sna.
I svi ovi ljudi ovdje, to je njihov san.”
A ja sam rekla: „Blago njima.
Oni imaju san. Ja imam san. Svi imamo san.”
Ovo je slika autoriteta.
Kad te pogledam, tvoja leđa i tvoje ponašanje govore mi
da imaš kontrolu.
To je autoritet.
U dresuri su potrebne tri stvari za dobitnu kombinaciju.
Trebaš dobrog dresera, dobrog jahača
i dobrog konja.
I povrh svega toga,
trebaš i mnogo novca.
Zato ga zovu sportom kraljeva.
U međunarodnom konjičkom sportu važno se natjecati u Europi.
Povratni prijevoz stoji 25 000 dolara za jedan nastup,
a to ne uključuje timaritelja, sve stvari i naknade.
Onda se vratite i ako imate prikolicu za konje,
to je 125 000 za pristojnu opremu.
I potkove, svaka četiri tjedna nove
za 500 ili 700 dolara.
Imamo izjave poput:
„Jeftin konj. Koliko?” 50 000.
Troškovi su nevjerojatni.
Jay-T bio je konj kojega sam kupio 2006. godine.
I bio je nevjerojatan sportaš.
Moj konj i moje bivše supruge.
I dogovorili smo se.
Ja ću jahati konja i natjecati se s tim konjem
pa ću ga prodati.
J.J.!
Bok, dobar maleni.
Za nas dresere uobičajeno je da dopustimo
da manje vješt jahač sjedne na vještijeg konja
s vremena na vrijeme.
Stavite ih na konja da nešto osjete,
da malo osjete kakva bi im budućnost trebala biti
i kamo idu.
Justin Hardin je tako s Jay-T-jem.
Dao joj je da jaše konja.
Justin je rekao: „Imamo konja
i mislimo da će ti se svidjeti.
Moraš ga isprobati.
Ne damo svima da jašu tog konja jer, iskreno,
zna biti težak.”
Čim sam se popela,
govorili su: „Samo budi oprezna.”
Popnem se na njega. Divan osjećaj.
Osjećaš ga poput nakupine energije
ispod tijela.
I pomislih: „Da, ovaj će konj jednog dana biti moj.”
Dobar mali.
U usporedbi s njezinim konjima, njezini su bili Toyote Corolle.
Jay-T je bio Corvette.
Pustili smo je da vozi Corvette. Jedanput.
I, nažalost, to je pokrenulo lavinu.
Oštar okret i ravno preko ringa!
Dva dana nakon jahanja
Lauren na internetu objavljuje snimke na kojima jaše mog konja.
J.J.! Jay-T!
Izgledaš tako sićušno pored njega.
A onda, u srpnju 2018. godine
Lauren Kanarek nastupa na mom konju.
Unajmila je Corvette kabriolet iz Hertza
i odlučila da je njezin do kraja života.
Ona mi je zapravo otela konja za svoje potrebe
i bilo je katastrofalno.
DOŽIVOTNA REGISTRACIJA KONJA
Obezvređuje ga i nisam to mogao dopustiti.
Rekao sam im: „Ne smijete pokazivati tog konja.”
Došli su za mnom u konjušnicu,
vrištali na mene i sve to.
Prestravio sam ih se.
Ja sam kukavica. Znate? Nikad se nisam potukao.
A istodobno mi prijete,
otac mi šalje toliko poruka.
„Odvest ću te do bankrota i vući po sudu. Slomit ću te.” Sve to.
Vidim još jedan račun za odvjetnika,
a rastajem se, i tu imam račune za odvjetnika.
U panici sam da me ne pretuku, da me ne tuže.
Pa kapituliram.
Prijetili su mi, forsirali me,
iznudili da prodam konja budzašto.
Tjeranje da kupimo konja
najveće je sranje koje sam čula u životu.
Dobro? I točka.
Išla sam na nastup za koji me Michael trenirao.
A Rob mi govori da su Jay-T-ja upravo izveli iz prikolice.
A Michael kaže da ne može ići.
Odmah sam otrčala u ured.
Pitam Michaela: „Što se zbiva s Jay-T-jem?
Zašto nije u toj prikolici?”
On paničari, šizi. Nikad ga nisam vidjela takvoga.
Samo je govorio: „Jay-T ne može ići na ovaj nastup.”
Morao je prodati konja što je prije moguće.
A ja ću: „Zašto? Što se događa?”
A on će: „Zbog rastave.”
Pa sam se ja ponudila.
„Hoće li ti to pomoći?”
I odjednom se smirio.
Rado je primio ček.
Konj je bio moj.
Riješeno je.
Tako sam barem mislila.
Bok.
Bravo, Jay.
- Odvedi ga. Ima kolan? - Ima.
- Čvrst je? - Jest.
Stani. Bože, Robe.
- Što? - Molim te, stani. Vidi što se dogodilo.
- Čekaj. - Polako!
- Povući ću... - Pusti ga.
Što sam rekla? Pusti uzde. Stani. Polako, mali.
Robe?
- Da? - Trebam bič.
Vidi na stolu.
Ne mogu sad tražiti. Odmah trebam bič.
Polako! Baš se jako boji.
- Usredotoči se i ponovi to. - Ovo je koma.
Nismo razgovarali o njezinim jahačkim vještinama.
To je kao bejzbol.
Igrao sam u momčadi Svjetskog prvenstva.
Mary Haskins Gray i Justin Hardin bili su igrači
u bejzbolskoj momčadi druge lige
i bili su jako blizu tomu da upadnu u prvu ligu kao novi igrači.
Pratite me?
Lauren Kanarek je...
dječja liga za devetogodišnjake.
Izmjena u letu. Bilo je kasno. Ponovit ću.
Robe, odmah. Razumiješ li?
- Što? Uspori. - Sad je 18.30.
Polako, mali. Robe, slušaš li me?
- Robe? - Da, idi.
- Slušaš li me? - Razgovaram.
Nepristojno. Pitam. Znaš što? Nema veze.
Sad nemaš izbora.
Podučavam olimpijce, a ne drugorazredne jahače.
Tada je povremeno Mary Haskins podučavala Lauren.
Smatram da je Mary Haskins bila najveća budala,
osoba koja ne zna ništa o jahanju.
U nekom trenutku počeo sam primati poruke od Lauren
da osoblje ne radi svoj posao kako treba
i da ih Michaelova djevojka Mary Haskins
navodi da loše rade svoj posao.
U travnju sam otišao na sastanak s Robom i Lauren
i Michaelovom djevojkom Mary Haskins.
Lauren počne vrištati o tome što oni ne rade,
a Mary Haskins joj odgovori: „Ti se ni ne pojaviš
da bi jahala, stoga bolje šuti. Moraš raditi.”
I tako počne dreka između njih dvije.
Jonathan i Goodwin nastoje je obuzdati,
a ja obuzdavam Mary Haskins.
Na tom je sastanku Mary Haskins rekla:
„Morate otići.”
Michael je Mary rekao: „Začepi, Mary Haskins, jebote! Imamo dogovor.”
„Začepi, jebote!” Nikad u životu nisam to rekao ženi.
Dopuštao je svojoj djevojci da se izvuče s time,
umjesto da joj jednostavno kaže: „Slušaj, ne seri.”
Michael se u to vrijeme ubijao od posla
dok se jednog dana nije slomio.
Rose, lijevo, je li desna strana stražnjice natečena?
Trepni jedanput za da, dvaput za ne.
Dobro, idemo natrag.
Upoznala sam Michaela 2018. godine.
Moja se kći prijavila za tečaj za buduće jahače.
Ljudi koji vole konje su neobični.
I nije neobično imati teške klijente.
Da, drži se.
Znate, obično to ignoriramo
jer je takva priroda posla.
Lauren sam upoznala na nastupu u Konjičkom parku New Jerseyja.
Dobra malena. Da, dobra si.
Čim sam je upoznala,
znala sam da nije sva svoja.
Robe, što se dogodilo ovoj torbi?
Robe, mislim da nismo koristili ove uzde bez metala za usta.
Robe?
Robe, čuješ li me?
Energija joj je bila tako mahnita i manična
da bih dobila migrenu i morala sam se udaljiti od nje.
Bilo je tako razorno i izazivalo je živčanost,
bilo je užasno.
PRIJAVI SE
UMIJEĆE RATOVANJA, 6. STOLJEĆE PR. KR. REDOSLIJED: IZBJEGNI RAT
AKO SE RAT NE MOŽE IZBJEĆI, POBJEDNIČKI RATNIK MORA POBIJEDITI,
A ZATIM ZARATITE.
OBJAVI
U Hawthorne Hillu vladala je velika napetost
između Lauren i Mary Haskins.
Lauren bi stalno nešto zahtijevala i inzistirala na određenim stvarima.
Vladao je kaos.
ZVIJER... JOŠ NIJE UPOZNALA ZVIJER KOJA SPAVA U MENI...
Bila mi je prijateljica na Facebooku. Gledala sam njezine objave uživo.
MOŽDA JE VRIJEME ZA RAT.
TKO STALNO DIRA LAVA DOK SPAVA
Ne možeš odbiti svakog klijenta koji je težak,
ali kad počnu prelaziti granicu
od teškog klijenta prema opasnome...
U mnogima su prizori iz šaha.
„Kralj je zarobljen i ubijen.
Kraljicu treba žrtvovati da se zaštiti dvorac.
Dvorac se urušava.”
Tko ima vremena i energije objavljivati ovakve stvari?
U dresurnoj zajednici
ljudi su gledali što se sve piše i to ih je užasavalo.
Sve sam to pisala
kako bi on shvatio da je problem u tome
što ga njegova cura vuče za nos.
Onemogućavala mi je jahanje u staji.
Moje je ime na vrhu memoranduma.
Drage dame jašu sa mnom,
kao i stariji ljudi i djeca.
Larina 16-godišnja kći živjela je sa mnom. Bio sam odgovoran za nju.
Jako me zabrinjavala situacija u Hawthorne Hillu.
HRABRA SAM, U MODRICAMA
TO MI JE SUĐENO
OVO SAM JA
PAZITE SE JER DOLAZIM
Došlo je do neprijateljstva između dviju žena.
Nije lako birati između važne klijentice
i djevojke,
ali Michael je to morao učiniti ili pronaći nekakvo rješenje.
Ovo neće funkcionirati
Ne možeš ići na internet i pisati loše stvari o nama.
Došao je kako bi doslovce vrištao na mene.
Što umišljaš tko si?
Bit ću nitko i ništa u ovom sportu. Obavit će jedan poziv.
Moja će karijera biti okončana.
Bio je ondje da mi da do znanja tko je glavni u tom sportu.
Tko je glavni u konjušnici?
Tko svime upravlja? Tko su moćnici?
I što mogu učiniti?
U konjičkom svijetu
ugled je ključan za uspjeh.
Ugled se zaslužuje. Ne dijeli se tek tako.
Cijeli život vrti ti se oko te jedne stvari.
Ako kaže: „Uništit ću ti karijeru jednim pozivom”,
to ne treba olako shvatiti.
Michaelovi prijatelji imaju moć odbijanja,
da me izbace iz sporta.
Moj život, moja sredstva za život i moja jahačka karijera
dovedeni su u opasnost.
Misliš si: „Možeš me i ubiti.”
Možda zapravo ne misliš: „Želim biti mrtva”,
ali misliš si: „Samo završi s time i samo me ubij.”
SUZDRŽANOST. JOŠ SAMO MALO.
Lauren Kanarek postala je vrlo čudna i vrlo nestabilna.
U 2.45 ili tri ujutro
na stablima je iza staje
i objavljuje zagonetne poruke na mrežama.
Lauren nije krenula u napad.
Lauren se branila objavama na Facebooku: „Evo što se događa.”
Michael ima mnogo utjecajnih prijatelja, sve te bivše olimpijce,
a Lauren ima samo Facebook da kaže što se događa.
Šalje javne poruke.
SRPANJ 2019. JEDAN MJESEC PRIJE INCIDENTA
Hitni operater 361. Koja je adresa?
Učinio sam što sam i trebao.
Ono što su nas učili od djetinjstva, ne?
Nazovi policiju.
Trebam policajca da dovede te ljude u red
da nas ne ugrožavaju.
Mi smo pristojni ljudi.
- Dobro. - Ovo je užasno ispalo.
Oni ugrožavaju društvo.
Ako večeras trebam zabranu prilaska, tražit ću je.
Ovo je rat i odmah ćemo to riješiti.
Dosta mi je tih ljudi. Želim da odu.
Ovo je građanski spor.
Služi se policijom kao oružjem za nešto što oni ne mogu učiniti.
Čak su mu rekli da ih više ne zove.
„Mi nismo rješenje za građanski spor.”
Lauren je bila u konjušnici i čula je šaputanje
da ih netko treba pretući ili nešto slično
i zabrinula se.
Rekao sam Lauren:
„Mislim da trebamo nekakav audiouređaj.”
M. BARISONE I M.H. GRAY
Ovako, murjak želi prebaciti odgovornost.
Kaže da je ovo građanski spor. Građanski.
Zato stalno govorim da ih moraš i dalje zvati
jer moraš prebaciti teret na policiju.
- Igra po starome. - Treba joj lekcija.
Učinili smo to misleći da će počiniti zločin.
A ako se to dogodi,
želimo imati dokaze
da su planirali počiniti taj zločin.
KOLOVOZ TJEDAN PRIJE INCIDENTA
Ja ću to riješiti. Rješavam.
Treba je izbaciti iz okruga.
Nitko ne može dati doživotnu zabranu u sportu
osim SafeSporta.
- Da. - I daju...
ZLOSTAVLJA ME MUŠKARAC OD 190 CM VISINE I BOJIM SE.
JAKO JE SLOŽENO. NE ZNAM ŠTO SMIJEM REĆI.
ALI ČINI SE DA SAFESPORT ZATO I POSTOJI.
OBJAVI
Ne možeš nazvati policiju: „Bok, želim nekoga prijaviti.
Ljudi prijete da će me izbaciti iz sporta koji volim.
Molim vas, uhitite ih.” To nije njihov posao.
Posao je SafeSporta osigurati
da ljudi koji imaju takve ovlasti ne smiju raditi takve stvari.
Postoji problem u konjičkim sportovima.
Mnogim je trenerima SafeSport naredio doživotnu zabranu.
Michael se najviše bojao da se neće moći natjecati.
PRIJAVITE PROBLEM
Nazvala sam dežurnu liniju i prijavila sam ga SafeSportu.
Prijavila sam ga za zlostavljanje, maltretiranje i zloporabu moći.
Ali tada me djelatnica stalno ispitivala:
„Ima li maloljetnika na imanju? Gdje žive? Što rade?”
Čujem kamionet i stane točno ispred konjušnice.
Lauren Kanarek je na mobitelu i hoda tamo-amo.
„Učinit ću sve što je u mojoj moći
da uništim sve što Mary Haskins voli ili što joj je važno!”
Mary Haskins imala je dvoje male djece.
Prihvatio sam ih kao vlastitu.
Rekla je da ne želi da joj djeca budu blizu tih ljudi.
SNIMKA MICHAELA BARISONEA I MARY H. GRAY
Ako se išta dogodi, ja ću...
- Znaš što? Ti... - Već govoriš...
Već si govorila o odlasku proteklih dana.
Neću te ostaviti, Michaele.
Neću te napustiti.
Vodili bismo te razgovore.
Dobivali bismo podrugljive poruke kao da znaju što govorim.
Lauren mi je rekla:
„Sada znaš da te ljupka dama neće ostaviti.”
Rekao sam Mary: „Prilično sam siguran da nas prisluškuju.
A ne znam kako.
Kako nas čuju?
Je li netko hakirao mobitel? Justinov? Bez mobitela.
Žele li pratiti moje kretanje?”
Zašto to radite?
Počneš misliti da zidovi imaju uši i da tama ima oči.
Našao sam objavu
i tada sam shvatio
da ti Lauren Kanarek daje kartu za ono što radi.
Mora nekomu reći što je loše učinila
ili što će loše učiniti.
I kaže...
Čitaš memove o sreći i o tome kako je predivan dan.
A onda je rekla:
„Ali suprotno onomu što kaže g. Rogers,
nije uvijek lijep dan u susjedstvu.”
„Katkad su susjedi mračni
i koriste tajne uređaje za snimanje
koje će jednog dana iskoristiti da ti unište život.”
ČETIRI DANA PRIJE INCIDENTA
Sinoć su mi slali poruke...
Navodno prisluškuju razgovore
u drugoj zgradi gdje svi sjedimo i skrivamo se,
kao da smo taoci.
Ponovno su pozvali policiju.
Ovo ne izgleda dobro. Pod opsadom smo.
Uhodimo ih. Maltretiramo ih. Jeste li nas upoznali?
Ako se pojave, ne znam što da radim.
- Je li bilo oružja? - Nije.
TRI DANA PRIJE INCIDENTA
Pozvana je policija zbog neke vrste uznemiravanja,
a ja nisam ni bila u staji.
Odlučila sam da to treba snimiti
i sada snimam.
Ostani tu. Nemoj otići.
U redu. Ne suočavajte se.
Razgovaram s prijateljicom.
Ruth Cox bila je klijentica i prijateljica.
Bila je partnerica Mary Haskins na nekoliko konja.
Dakle, Ruth Cox stiže iz Sjeverne Karoline
u noći 2. kolovoza.
Pitao sam Ruth: „Jesi li ponijela onaj pištolj?”
Jer znam da putuje s pištoljem od 9 mm.
Rekla je: „Jesam.”
Rekoh: „Mora biti u sefu. Vani nije siguran.
Murjak kaže da ništa ne ostavljam u autima.”
Donijela ga je,
ušla je u moj ured i stavili smo ga u sef.
Ovo eskalira i izmiče kontroli
i stalno zovem Federaciju, policiju i odvjetnike
i samo govorim: „Uspostavite kontrolu.”
Jako je izmaknulo kontroli.
U noći 2. kolovoza, rano ujutro 3. kolovoza,
ona je na stablima, kruži oko staje usred noći,
odjevena poput nindže.
U potpunoj sam panici
jer nisam znao što će se dogoditi.
Hoće li nekoga ubiti ili zapaliti staju?
Što će biti?
Ludi su. Uhode nas.
Maltretiraju nas.
- Sinoć je objavila na Facebooku. - Čekajte.
Aktualna uznemirujuća objava na Facebooku?
Od sinoć.
„Svi bi se trebali zabrinuti.
Ne odgovaram ni za što što rade moje druge ličnosti
kad su ugrožene.”
To je poremećeno.
Imam obitelj.
Trudim se sve odraditi ispravno.
Baš sve.
Vapim za pomoći.
Bojimo se za živote.
Dođite i popravite to.
To radi odgovoran građanin.
Rekli su mi da idem kvragu.
Ovo je treći put i nije mi nimalo lakše.
Živim svoj život u svojoj zajednici, koju sam ja stvorio.
Ljudi dolaze i odlaze. Sprijateljimo se, zabave za Dan zahvalnosti.
Mogao sam staviti drva u peć i gledati kako labrador spava ispred.
Mogu izaći i sam nasjeći drva.
Bilo je idilično.
A onda dođu te skitnice.
Nazvao sam ih teroristima jer su to i bili. Bio je to 11. rujna u malom.
Preuzimam kontrolu nad životom.
DANA 7. KOLOVOZA 2019. DAN INCIDENTA
Stajao sam u dvorištu i gledao kako dolazi sivi kombi.
Skrenuo je ravno u dvorište, stao do mene,
bila je to tamnokosa dama.
I rekla je: „Ja sam iz Službe za zaštitu djece.”
Želi razgovarati. Odemo u ured.
Ja sjednem, ona i Mary Haskins sjednu.
„G. Barisone, ne trebamo vas. Samo gđu Gray.”
A ja stojim u prostoriji kluba.
Stajao sam ondje i čuo riječi „seksualno zlostavljanje”.
I sjećam se da mi je tijelo buknulo.
Kao da su uperili plamenik u mene.
I svaki centimetar mog tijela gorio je.
Kao da mi je netko stavio uže oko vrata i stegnuo ga.
Nisam mogao disati. Ono...
Sjećam se da sam uzeo mobitel. „Koga da nazovem?
Policiju. Ne, neće pomoći. Nitko ne može pomoći.”
Sjećam se vrtnje i svjetla su išla ovako,
izgubio sam ravnotežu i bum.
I sjećam se da sam izgubio ravnotežu i sve mi se zacrnilo.
Začula sam šljunak.
Isprva tiho,
a onda sve glasnije i glasnije.
Odmah sam potrčala uza stube i dovela Roba.
Michael je tu.
Ne znam zašto je došao. Ja...
Nismo se svađali ni razgovarali nekoliko dana.
Rob je prešao dvije male stepenice na trijemu.
Pita: „Michaele, što želiš?”
A on će: „Kako ćemo ovo okončati? Ne želim rat.”
Pa sam mu prišla.
A on je samo zurio u mene.
Nešto nije bilo u redu.
Michael je odmah izvadio pištolj,
zapucao u mene, bum, bum.
- Hitna. Koja je adresa... - Pogođena sam u srce.
- Dobro... - Westmill Drive 411...
- Westmill... - Gospođo, gdje ste?
Jako krvarim.
Michael Barisone me upucao.
Prestani se micati, jebote!
- Halo? - Gospodine?
Dolazi li hitna?
Poslat ćemo policajce, u redu?
Radio sam u prometu.
Bili smo dežurni, primili smo poziv zbog pucnjave na W. Roadu 411.
Bilo je stresno,
a dispečeri nisu imali mnogo informacija.
Kad sam krenuo prilazom, otvorio sam vozačeva vrata.
Izvukao sam pištolj.
Ne miči se ili ću te ubiti!
- Razumiješ li me? - Pogođena sam!
Jesi li razumjela?!
Vidio sam jednog muškarca na tlu, drugi mu je na leđima, licem prema dolje,
i ženu nekoliko metara lijevo,
a koja je nastrijeljena.
Viknem: „Gdje je napadač?”
On puca!
Ovdje! Pištolj je ispod njega.
Prevrnuo sam g. Barisonea. Ruka mu je bila otvorena.
I pištolj kalibra 9 mm s klizačem za repetiranje nalazio se
tik do njegove ruke.
Uzeo sam oružje.
Zatim sam se posvetio gđici Kanarek.
Zavoje za prsa!
Samo jedan metak?
Bila je vrlo siva, nije mnogo govorila.
Ponavljala je: „Upomoć.”
Na temelju izgleda, bilo je izgledno
da neće preživjeti ozljede.
Kad je još policajaca stiglo, odvojili smo g. Barisonea.
Posjeli smo ga uz prikolicu za uređenje okoliša,
čekao je liječničku pomoć.
Dok je sjedio leđima naslonjenim na prikolicu, samo je zurio u daljinu
i triput ponovio: „Imao sam dobar život.”
Stigao sam u bolnicu i nisam imao pojma što se dogodilo.
Došao je liječnik i rekao:
„Ne možemo joj održavati tlak. Morat ćemo...”
Zaboravio sam što je rekao,
ali morali su je odvesti na operaciju i pozvati ekipu za traume.
Shvatili smo da je ozbiljno.
To se dogodilo u srijedu
i mogli smo je vidjeti i imala je...
toliko cjevčica u ustima i nosu i zavoje i...
A mi nismo znali hoće li preživjeti.
Otvorila sam oči.
Uopće ne znam gdje sam.
Vidim da mi cjevčice izlaze iz lijeve strane abdomena
i vidim aparate.
Posvuda vidim aparate.
Tada sam počela razmišljati:
„Možda nisam u limbu ili nekom međuprostoru.
Možda sam u bolnici, ali zašto se ničega ne sjećam?
Zašto se ne sjećam kako... Zašto se ne sjećam kako sam došla ovamo?”
Mama je došla nasmijana.
Rekla je da su me operirali.
„Tek si se probudila,
bila si u komi.
Dolaze liječnici.”
Polako se počneš prisjećati sitnica o onome što se dogodilo.
Jedva čekam otići na sud da svjedočim o tome što se dogodilo.
Taj je slučaj vrlo jasan.
Što bi moglo poći po zlu?
Američki olimpijac optužen je za pokušaj ubojstva.
Bio je član olimpijske ekipe u Pekingu 2008.
i Sportsmanov Međunarodni jahač 2009. godine.
Policija kaže da je incident još pod istragom.
Probudili su me.
Sjećam se da sam pogledao svoju ruku.
I bila je umotana u nešto od ramena do šake.
Nisam je mogao saviti. Zapitah se: „Koji kurac?
Želim odvjetnika.”
Mislim da sam najbolji u onome što radim.
Ne oglašavam se.
Nemam mrežnu stranicu.
Imam samo 43 godine predanosti srcem i dušom svakome predmetu.
To obuzme moj um, moju dušu
i dajem sve od sebe
jer svaki put kad radim na predmetu, držim nečiji život u rukama.
Otputovao sam u zatvor okruga Morris
i odveli su me u prostoriju.
I odjednom, vrata se otvore
i Michael polako ulazi.
Rekao mi je...
Ne sjećam se da sam bio na poprištu.
Netko mi je uništio život i to je učinio namjerno.
Isprva nisam bio siguran vjerujem li mu,
ali počeo mi je govoriti o toj ženi, Lauren Kanarek.
Počela me napadati na Facebooku.
Bio je to neprekidan napad.
Govorila je: „Kralj mora umrijeti, kraljica, oružje.”
Koja osoba živcira drugu osobu? Što nam želiš učiniti?
Zvao sam sve, od Konjičkog saveza do policije,
tražio sam načelnika, detektive, e-poruke, pozivi,
policijska uprava W. Townshipa.
Znam broj napamet. 908-876-3232.
Pri odlučivanju o tome kako pristupiti Michaelovu predmetu
bilo je jasno da trebam uzeti u obzir psihijatrijsku obranu.
Samo vrlo mali postotak od svih optuženika uspješno se obranio neubrojivošću.
Prema obrani neubrojivošću, u vrijeme zločina
optuženik nije znao da radi nešto pogrešno
zbog teške mentalne bolesti ili poremećaja.
...koristi se u samo jedan posto svih teških zločina u ovoj zemlji.
Jeffrey Dahmer tvrdio je da je lud, a porota ga je odbila.
Iako je priznao da je kanibalizirao žrtve.
J.W. Gacy ubio je 33 djece.
Porota je odbila prihvatiti neubrojivost.
Zašto neubrojivost rijetko uspijeva?
Možda zato što je tako rijetko vjerodostojna.
Chris Deininger pravni je um ekipe.
Temelj je obrane neubrojivošću
da imate psihičku bolest ili poremećaj
u vrijeme počinjenja djela,
a koja sprječava razlikovanje dobra i zla
ili kontrolu nad ponašanjem.
Naš je stav bio da je Lauren Kanarek izludila Michaela Barisonea.
U trenutku pucnjave
Michael je bio u deluzionom stanju
i stoga ne bi bio odgovoran za svoja djela.
Rijetka strategija, obrana ludilom,
tvrdnja da ga je Lauren društvenim mrežama dovela do sloma.
Pedesetogodišnjak iznenada razvije psihičku bolest
u tom razdoblju života, to i nije izgledno.
Prijeti mu kazna od najviše 60 godina zatvora.
Tko preuzima takav predmet?
Tko osmišljava obranu u takvom predmetu?
Vjerovao sam da mogu uspjeti.
UVODNE RIJEČI 28. OŽUJKA 2022.
Hvala članovima porote. Spremni smo za početak suđenja,
počevši s uvodnim riječima.
Tišina na setu!
Ne mogu opisati taj pritisak, intenzitet koji osjećaš.
Uđem u sudnicu
i sudac mi kaže da je vrijeme za uvodnu riječ.
Taj je trenutak neusporediv s bilo kojim drugim trenutkom u životu.
Ustao sam, otišao do porote
i izgovorio prve riječi.
„Upomoć! Ja se...”
„...bojim za život.”
„Netko...”
„Bilo tko, molim vas, pomozite mi!”
To su pozivi upomoć Michaela Barisonea.
Tragedija je,
velika tragedija što je Lauren Kanarek toga dana nastrijeljena.
Međutim,
dogodila se još jedna tragedija.
Tragična priča Michaela Barisonea.
Svaki čovjek ima točku pucanja.
Ovaj se predmet zapravo svodi na to
da su Lauren Kanarek i njezin dečko
osmislili plan da unište ovoga čovjeka i izlude ga.
U redu, hvala, g. Bilinkas.
G. Schellhorn?
Trebam li govoriti glasnije?
C. Schellhorn.
Ja sam pomoćni tužitelj u Uredu tužitelja okruga Morris.
Dio je uloge tužitelja da zastupa žrtve zločina
i postigne pravdu u njihovo ime na sudu.
Dobro jutro.
Hvala svima što ste danas ovdje i što sudjelujete kao porotnici.
Itekako je golem pritisak iznijeti uvodnu riječ
na način da stekneš povjerenje porote,
ali i da budeš uvjerljiv u onome što im govoriš.
Na ovome smo suđenju zbog optuženikova izbora
sedmoga kolovoza 2019. godine.
Njegova izbora da uzme pištolj,
uperi ga u Lauren i dvaput povuče okidač,
a zatim ga uperi u Roba i opet povuče okidač.
Znali smo da smo se pripremili
i imali smo suvislu teoriju o onome što se dogodilo,
zašto je tada došlo do pucnjave,
što se događalo među njima prije pucnjave.
Taj je čovjek, okrivljenik, onaj komu se sudi.
Možete čuti nešto što vam se ne sviđa
o Lauren, Robu ili Mary Haskins ili bilo kome od ostalih ljudi.
Ali ništa od toga ne opravdava pucanje.
Gledajući optužbe,
moramo se pobrinuti da imamo dovoljno dokaza za porotu
da utvrde zločin izvan opravdane sumnje.
Mislili smo da smo imali dovoljno dokaza za to.
OBRANA
Za obranu neubrojivošću
trebate stručnjaka,
psihijatara koji je vještačio vašega klijenta.
Njegova je dijagnoza da to odgovara zakonskoj definiciji.
Pozovite svjedoka.
Obrana poziva dr. Stevena Simringa.
Htio sam dokazati da je Lauren Kanarek imala plan
da uništi Michaela Barisonea.
Doktore, što mislite
nakon što ste pregledali predmet u cijelosti?
G. Barisone, prema mome mišljenju, ima dvije dijagnoze.
Prva je dijagnoza sumanuti poremećaj.
A druga je dijagnoza trajan depresivni poremećaj.
Dr. Simring se složio
i smatrao je da je Lauren Kanarek gurnula Michaela Barisonea preko ruba
te da nije odgovarao za svoja djela.
Kod sumanutog poremećaja
nitko vas ne može razuvjeriti.
Temeljno lažno uvjerenje
bilo je da će ga Lauren Kanarek uništiti
i učinio je sve što je mogao
da se pokuša zaštititi protiv te zablude.
Kad je posrijedi sam incident,
nikad vam nije mogao iznijeti bilo kakve detalje.
Točno. Nije meni rekao detalje, kao ni policiji.
Je li znao razliku između dobra i zla?
U vrijeme incidenta, nije. Ne.
Michael Barisone ne zna što se dogodilo. Porota će to teško povjerovati.
Možeš tako puknuti i ne sjećati se ama baš ničega?
Liječnik je smatrao da je bio slomljen.
Počeli smo iznositi dokaze ljudi
koji su vidjeli tjelesne manifestacije Michaelova sloma.
Jeste li ikad vidjeli da se Michael slomio
kao reakciju na ono što je vidio na društvenim mrežama?
Počeo se sve više bojati,
raspadati se, bio je u panici, istinskoj panici.
Možete li opisati svoja opažanja
u posljednja dva ili tri dana
prije pucnjave?
Rekao bih da je bio u gotovo katatoničnu stanju,
nije spavao, jeo...
Oči su mu se caklile.
Na svakome suđenju ima uspona i padova.
Svaki je dan posebna bitka.
Na kraju je samo važno
odnijeti pobjedu u ratu.
Država zove Lauren Kanarek.
Dobro, Lauren Kanarek.
Prisežete li pred Bogom
da vaše svjedočenje u ovom predmetu...
Dokazi su, u normalnom slučaju,
obično kratak spis.
Ali u ovom slučaju bila je to knjiga od 30-40 DVD-a.
Bile su hrpe poruka.
Facebook račun Lauren Kanarek,
to je bilo 19 800 stranica.
Dobro, unakrsno ispitivanje, g. Bilinkas.
- Dobar dan, gđice Kanarek. - Dobar dan.
Što se tiče vašeg Facebook računa,
objavljivali ste svaki dan, zar ne?
Točno.
Proveo sam više od 100 sati
pregledavajući objave na društvenim mrežama.
Smatrao sam da je mogu uništiti.
„Razaračica domova uvijek to ostaje.”
„Ona je jedva više vrijedna od žabokrečine. Oružje je vruće.”
To ste napisali?
- Vjerojatno. -„Vrijeme je za mogući rat.”
Vratite se na objavu od maloprije o...
- Idem dalje. Imam posla. - Dobro.
Ed i ja pokušavali smo
izvući istinu iz svjedokinje koju su pokušavali prikriti.
Sjećate li se da ste rekli: „Kralj će biti ubijen,
kraljica će biti žrtvovana”?
Ne znam, iskreno. Govorila sam o partiji šaha,
možda je to bila usporedba, no...
Ali usporedba se odnosila
na Michaela Barisonea i Mary Haskins, točno?
Naravno.
Ono što je Lauren Kanarek učinila
bilo je dovoljno da izludi bilo koga.
Jeste li napisali riječi:
„Ovo sam ja. Pazite se jer dolazim.”?
A ja ću: „Jesam.”
Ovo sam ja
Pazite se jer dolazim
Mislim da je to bila objava iz Najvećeg showmana.
Igrao je tako prljavo da je uzeo nešto
što očito nema veze s ubojstvom
ili svađom ili neprijateljstvom.
Ne sjećam se toga.
Samo sam iznosio činjenice za koje sam mislio da će pomoći poroti.
Nakon što sam donio brojne dokumente
koji su pokazivali da je rekla ovo ili ono,
postavio sam joj ključno pitanje.
Jeste li planirali uništiti Michaela Barisonea?
U nekom trenutku, jesam.
Čim je to rekla, znao sam da je igra gotova.
Dame i gospodo, stanka za danas.
Ne razgovarajte o predmetu.
Možete sići, gospođo. Čekajte vani.
S takvim pitanjima i odgovorima stvarno imaš osjećaj
da je postojao osmišljen napor da ga slome.
Bilinkas koristi riječ koju ja tumačim na drukčiji način.
U mojoj glavi
on me maltretirao, zlostavljao i pokušao mi uništiti život.
Ne želim ga uništiti. Želim da prestane.
Michaela Barisonea
preko ruba je gurnula
Lauren Kanarek.
Nepatvoreno zlo.
G. Schellhorn, ima li država svjedoka za odgovor?
Ima, suče.
Naša je teorija na suđenju bila da ne smiješ pucati u nekoga.
A Michael Barisone poduzeo je značajan korak
u svome ponašanju da ubije Lauren Kanarek.
I to mu je bila namjera.
Zovemo dr. Louisa Schlesingera.
U redu, dr. Schlesinger.
U ovome predmetu
jeste li našli dokaz deluzija
na temelju pregleda M. Barisonea?
Ne, nisam našao nikakve dokaze istih.
Dr. Schlesinger nije dijagnosticirao sumanuti poremećaj,
nije našao dokaze deluzija u predmetu.
Mislim da je ovo lažna amnezija.
Tvrdio je da ne pamti samo kriminalno ponašanje.
A sve ostalo izvrsno pamti. Šalite se?
Ako imate dobro pamćenje kao on,
a zaboravite jedino kriminalno ponašanje,
to je znak za uzbunu.
Prikazali su ga kao važnog olimpijca koji je postao slomljen čovjek.
„Zašto je ovako?
Sigurno su krivi ti ljudi.
Kad smo ga poznavali, bio je ovo.
A sad je ovo.”
Samo je ljuštura muškarca koji je samo pred porotom
dodatno glumio ludilo,
a kad porote nije bilo, pisao je bilješke.
U određenom trenutku suđenja govorimo o objavi na Twitteru.
Michael je objavio:
„Kad upadneš na OI, imaš svu tu moć.
Radit ću što god želim.” Ohrabrivati tu osobu...
Rekao je da će raditi što god želi?
Tako nešto. Parafraziram većinu toga.
Znate, kao i vi, ali da.
Michael mu je dodao poruku,
ludi Michael koji sjedi ondje i udara glavom o stol, znate...
pravi grimase,
ali ima dovoljno zdravog razuma
i, očito, još je dovoljno u stvarnosti
da napiše poruku koju će predati odvjetniku.
„Svakako dodaj to.”
Bi li vas iznenadilo da znate
da Michael Barisone nema račun na Twitteru?
Više nije lud. Nije bila riječ o tome.
Tvrdio je da je neubrojiv.
Zašto i dalje izgleda kao luđak?
Vidite li g. Barisonea na sudu?
Mislim da Michael sjedi pokraj odvjetnika.
Iako izgleda drukčije nego kad sam ga ja vidio.
Kad sam ga vidio, bio je dotjeran i izgledao prikladno,
a sad ima dugu, čupavu kosu. Ja...
Nije tako izgledao.
To je gluma. To je kazalište.
Ako nisi dovoljno pametan da to shvatiš, ne bi trebao biti u poroti i točka.
Mislim da je jedan od izazova bio taj što su radili zajedno.
Živjeli su na istome imanju.
Oboje su možda imali svoje ciljeve.
Je li vam u nekom trenutku Michael Barisone poslao poruku
i rekao vam da će im zagorčati život ako ostanu?
„Toliko ću im zagorčati život ovdje
da će moliti da odu drugamo...”
„Samo gledaj. U tome sam jako dobar.”
Jest.
Lauren izluđuje Michaela
jer govori svašta nešto loše o njemu
i prijavljuje ga SafeSportu,
a u međuvremenu, upravo to Michael Barisone i Mary Haskins
rade Lauren.
TREBAM SVE OSOBE KOJE SU PREVARILI
LAUREN, ROB I LAURENIN TATA... VETERINARE, DRESERE.
SVE DO JEDNOGA.
Jeste li vi ili optuženik u nekom trenutku
podnijeli žalbu izravno USEF-u o Lauren Kanarek?
Jesmo.
Naš je argument za porotu bio da je njegovo ponašanje
nedosljedno s nekim tko se boji.
Naveo je odvjetnika da šalje lažne obavijesti o deložaciji da je uplaše.
Michael nije htio pokrenuti deložaciju.
Htio ju je uplašiti da ode. Dakle...
Razlog zašto nismo otišli jest taj što nismo mogli otići
jer su zvali konjušnice i olajavali nas.
Konjušnice koje su htjele primiti moje konje odustale bi.
Michael Barisone nikad nije htio Lauren reći:
„Ovdje nisi dobrodošla. Moraš otići.”
I radio je svašta sa strane, podmuklo, kako bi je natjerao da ode.
A kad to nije upalilo, pribjegao je nasilju.
Postoje različite teorije o vođenju suđenja.
Neki predmeti zahtijevaju dramu na početku.
Katkad želite pojačavati dramu do kraja.
Recite ime i sričite prezime za zapisnik.
Ruth Pinnix Cox. Prezivam se C-O-X.
Hvala.
- Gđo Cox, možete sjesti. - Hvala.
Dobro. Samo govorite glasno da čujemo...
Dr. Cox bila je vlasnica konja s Mary Haskins Gray
kojeg je s Mary Haskins dresirao
Michael Barisone na svome imanju.
Jeste li četvrtoga kolovoza razgovarali
s optuženikom u konjušnici na imanju?
- Da, jesam. - Je li nešto tražio od vas?
- Jest, gospodine. - Što je tražio?
Htio je vidjeti pištolj koji sam imala u autu.
Sjećate se kakav je to bio pištolj?
Bio je to Ruger od 9 mm.
Jeste li tada bili zabrinuti u vezi s time?
Apsolutno ne. Tada nisam.
Dr. Cox dala mu je pištolj.
Bio je prazan, u kutiji.
M. Barisone stavio je pištolj u sef s oružjem.
I to tri dana prije pucnjave,
što bi upućivalo na nekoga tko planira ubojstvo
ili priprema ubojstvo.
To nije bila samo ishitrena odluka,
došlo je do kulminacije.
Nije bilo rezultat deluzije,
nego reakcija na to što nijedna strana nije dobila što želi.
Došlo je do vrhunca 7. kolovoza,
kad je službenica iz Odjela za zaštitu djece
stigla na farmu.
Nekoliko minuta poslije Michael Barisone ulazi u auto
i vozi 800 m da se suoči s Lauren,
a da uopće nije znao ni shvaćao zašto je službenica bila na imanju.
Jeste li ondje tražili Michaela Barisonea?
Nisam.
Službenicu su poslali onamo
zbog pritužbe o zanemarivanju iz SafeSporta
i mogućeg zanemarivanja u vezi s Mary Haskins i njezinom djecom.
Kad sam prijavila,
SafeSport me pitao: „Ima li maloljetnika?”
Nisam Socijalna i nemam djece,
pa ne znam što misle o tome ni zašto je važno.
Prijavljujem ga zbog onoga što radi.
Radilo se samo o uznemiravanju, maltretiranju i zloporabi moći.
Dok su Mary Haskins i službenica vodile taj privatni razgovor,
triput je ušao i prekinuo ih.
A treći im je put rekao
da mora u ured,
a ondje je bio sef s oružjem.
Njegova stručna svjedokinja tvrdi da se on sjeća da je uzeo pištolj,
napunio ga i vozio da se suoči s njom.
Sjećate se da vam je u jednom trenutku
kad ste ispitivali Michaela Barisonea,
rekao da se sjeća
da je uzeo pištolj iz sefa prije negoli je otišao u kuću?
- Da. - A to nije u vašem izvješću?
Neću ga pregledavati i tratiti poroti vrijeme.
Prihvatit ću vašu verziju.
Donio je svjesnu odluku da uđe u svoj ured,
uzme pištolj, napuni ga,
stavi u džep, sakrije ga
te je otišao onamo, znajući da je to kraj.
Jutros nas čeka poduža emisija
sa završnim riječima
na suđenju Michaelu Barisoneu.
Dovest ćemo porotnike.
Postoji povezanost s porotom.
Mislim da cijene moju strast.
Mogao je smisliti mnogo bolju priču!
„Kanarek je imala pištolj.
Ubijali su Boga u meni!”
„Ne sjećam se” mu ne pomaže.
Vjeruju da ja vjerujem da Michael Barisone nije kriv.
Nemam posebne krilatice za vas.
Neću plakati.
Samo ću vas zamoliti da se držite činjenica i primijenite zakon.
Kada dođe vrijeme za završnu riječ,
tražim da se oslone na dokaze koje smo iznijeli te da ga osude,
da vjeruju predmetu koji smo iznijeli.
Na temelju činjenice da je koristio smrtonosno oružje
možete zaključiti da je njegova namjera bila oduzeti život.
Dobro je znao, kad je otvorio sef i uzeo taj pištolj,
što će učiniti.
To što mu je Lauren Kanarek učinila bilo je grozno!
Užasno!
Tko ide do te mjere do koje su išli Lauren Kanarek i Robert Goodwin?
G. Bilinkas je to o Lauren Kanarek
neprestance ponavljao. „Tko bi to učinio?”
Optuženik je isto to
radio njoj.
Michael Barisone bio je lud u vrijeme incidenta.
Patio je od mentalnog poremećaja.
Ne postoji poremećaj pamćenja pri kojem osoba zaboravi
samo trenutak kad čini zločin
i dok ne počine to nedjelo.
Imali su plan uništiti Michaela Barisonea.
Ne dopustite da vas iskoriste!
Molim vas da ne donesete presudu
na temelju sućuti, gađenja ili osjećaja.
Recite da Michael Barisone nije kriv!
To je ispravno i pravedno.
Najnovija vijest dolazi iz New Jerseyja
jer je stigla presuda.
Stigla je presuda u predmetu Barisoneova pokušaja ubojstva.
Stigla je presuda za M. Barisonea.
Porota je vijećala danima.
I opet, pritisak raste.
Nikad ne znate što će porota učiniti.
Kako kažem žrtvama,
bio sam uvjeren u naše dokaze,
ali sve je moguće kad predmet dođe do vijećanja porote.
Odvjetniče, g. Barisone.
Porota je prije 10 minuta poslala poruku da je donijela presudu u ovome predmetu.
Bio sam uvjeren da Michaela može strefiti srce.
Nisam mogla biti ondje.
Otišla sam sjesti na stube
prekrivši lice rukama.
Trenutak iznošenja presude strašno je stresan
i sve je gore kako porota ulazi u sudnicu
i kad je ishod predmeta doslovce u njihovim rukama.
Sjednite.
U redu, predsjedniče porote, ustanite.
Je li se porota složila oko presude u ovome predmetu?
Jesmo.
Što se tiče prve točke, pokušaja ubojstva Lauren Kanarek,
kako glasi presuda?
Nije kriv zbog neubrojivosti.
Što se tiče druge točke...
Ne sjećam se kad sam čuo presudu:
„Nije kriv zbog neubrojivosti.”
Nije privremeno ludilo.
Ako je bio privremeno lud, zašto je sjedio u sudnici
i izgledao kao da je luđak?
To je bila predstava.
I porota mu je povjerovala.
Mnogo je nagađanja,
ideja da se on tako ponašao, zar ne?
Ali mislim... to bi morala biti izvedba za Oscara
da se može tako ponašati osam sati.
Ljudi kažu da je to gluma.
„Natjerao si ga da se ponaša ovako i onako.”
Jebite se. To se nije dogodilo.
To su bili sirovi ljudski osjećaji.
Objavili su presudu preko razglasa
na nastupu na Floridi.
Ljudi na nastupu navijali su i plakali.
Hešteg Oslobodite Michaela!
Ljudi bi mi pisali poruke: „Bože, moraš vidjeti komentare.”
I, znate, poslali bi mi snimak zaslona.
Rijetki su je podržavali.
U redu, članovi porote, čuli ste presudu
kako ju je iznio vaš predsjednik.
Optuženik, g. Barisone, bit će primljen u ustanovu.
Ne smijete nekoga upucati.
Mislim da je to i dalje istina.
Iz civilizirane perspektive,
čak i ako vam Lauren nije draga,
čak i ako vam se ne sviđa što je radila,
teško mi je pojmiti
da netko i dalje tvrdi da ju je opravdano nastrijelio.
Kad dođete do točke sloma, nikoga ne ubijete.
Date otkaz, rastanete se od žene,
izbacite dijete iz kuće, preselite se.
Svi znaju da ne ubijaš ljude jer si ljut na njih.
OSLOBAĐAJUĆA PRESUDA ZBOG NEUBROJIVOSTI NE ZNAČI DA OPTUŽENIK NIJE KRIV,
NEGO DA ZBOG PSIHIČKE BOLESTI ILI POREMEĆAJA NIJE KAZNENO ODGOVORAN.
GODINU DANA POSLIJE
Napokon sloboda!
Pravda!
Napokon, za sve!
Michael Barisone slobodan je čovjek!
Hura!
- Hvala. - Dobro.
- Idi kući i zagrli... - Napit ću se.
Ja neću.
Nakon što je oslobođen zbog neubrojivosti,
Michael je završio u umobolnici.
Liječnici su obavili opsežnu procjenu
i zaključili da nema psihički poremećaj
te da ga treba pustiti u zajednicu.
Svaki sam dan osobno bila na suđenju.
Kroz sve to naš je odnos rastao
i, znate, gajili smo osjećaje jedno prema drugome.
Presuda je bilo golemo olakšanje
jer sam znala da ćemo imati budućnost.
Sjedim ovdje jer je netko rekao: „Nije on kriv. Slomio se.”
Jesam li učinio nešto loše ili nisam,
bez obzira na sve to,
dobio sam priliku za novi život i želim ga dobro proživjeti.
Stani.
Hvala.
Dobro, hodaj.
Kako se oporavljate od ovoga?
Bio je to dug put,
dug i težak put koji nema kraja.
Kad ti dva metka posve uruše pluća,
tijelo ti više nikad nije isto.
Ni na trenutak nisam pomislila da je Michael Barisone lud.
Dogodilo se nešto jako loše.
Mislim da svi uključeni imaju priliku
ponovno živjeti svoje živote.
Ljudi kažu: „Michaele, vratio ti se život!” Bla, bla. Ne!
Izgubio sam mnogo toga i mnogo sam toga vratio,
ali i dalje postoji ta trauma, stigma.
Do kraja mog života uz ime će mi biti zvjezdica.
Želim vam pokazati ovo.
Sve smo otisnuli, ama baš sve.
Dva terabajta otisnutih stvari.
Ne znam je li sve ovdje. I ovo su važne poruke.
Ovo su sve otisnute poruke.
Ne nasjedajte na gluposti tih ljudi.
Ako želite da vam pokažem razmjenu, rado ću.
Stalno mi govore: „Michaele, zaboravi to.”
Ne smijem to zaboraviti.
Ovo je prijepis četverominutne snimke.
Ova hrpa ima stotine stranica.
Robe, gdje je dr. Hassanov...
Kako netko može to preživjeti?
Poštivao sam zakone i nikad nisam imao problema u životu.
- Objave stranica... - Michaele, imamo...
Popij ovo. Opusti se.
Mi ćemo to.
Mislio je da ću zapaliti staju?
Glupost. Ne branim se od objave koju je izmislio...
Tako je nevjerojatno da je porota mogla donijeti tu presudu.
Ona je stalno mora gledati.
Radije bih da prestane jer je bolno.
Lauren Kanarek svjedočila je u sudnici
i rekla je: „Kovala sam zavjeru da mu uništim život.”
Lauren, pokušala si mi uništiti život i nisi uspjela.
Da stvarno upadnem na Olimpijske igre ili u finale Svjetskog prvenstva,
bio bi to najveći povratak u povijesti.
- Michael Barisone! - Michael Barisone.
M. Barisone.
I to mi je cilj.
Nisam tip osobe koja će plakati u kutu.
I da mi se nebo sruši na glavu, nastavit ću se baviti ovim sportom.
Ako želite da odustanem, morat ćete me ubiti
kao što je Michael pokušao.
I MICHAEL I LAUREN PRODUCENTIMA SU DALI NIZ DOKUMENATA S DETALJIMA O ODNOSU.
MARY H. GRAY I JUSTIN HARDIN NISU ODGOVORILI NA UPIT O INTERVJUU.
DANA 15.12.2025. M. BARISONE DOBIO JE ZABRANU OD SAFESPORTA
ZBOG SEKSUALNOG UZNEMIRAVANJA I KRŠENJA POLITIKE NGB-A.
IMA SE PRAVO ŽALITI NA ODLUKU.
IZJAVA ZASTUPNIKA M. BARISONEA: „OVIME SU PREKRŠENA NJEGOVA PRAVA,
KAO I BROJNIM DRUGIM SPORTAŠIMA. ŽALIT ĆEMO SE NA OVU POGREŠNU ODLUKU
TE VRATITI MICHAELA U KONJIČKI SVIJET. TO UKLJUČUJE ARBITRAŽU I GRAĐANSKU TUŽBU.”
KAO ODGOVOR NA ZABRANU JON KANAREK IZJAVIO JE:
„...M. BARISONE POKUŠAO JE UBITI MOJU KĆER PUCNJEM U PRSA IZBLIZA.
PROVELA JE JEDAN MJESEC NA INTENZIVNOJ NJEZI NA RESPIRATORU.
NIJEDNA ŽENA NE BI TO TREBALA PROLAZITI.”
Prijevod titlova: Željko Radić